মহিলারা পুরুষের থেকে বেশি বুদ্ধিমান, কেন একথা বললেন ট্রাম্প?

ওয়েব ডেস্ক: ফের মার্কিন প্রেসিডেন্ট (US President) ডোনাল্ড ট্রাম্পের (Donald Trump) মন্তব্যকে ঘিরে বিতর্কের ঝড় (Controversial Remark)। এবার মহিলাদের (Woman) বিষয়ে এমন কিছু কথা বলেছেন তিনি, যা নিয়ে শুরু হয়েছে চর্চা। নিউ জার্সির এক সাংবাদিক সম্মেলনে মহিলাদের বিষয়ে এক প্রশ্নের উত্তরে হাস্যকর মন্তব্য করে বিতর্ক উসকে দেন প্রেসিডেন্ট ট্রাম্প। তাঁর মন্তব্য ঘিরে হাসির রোল ওঠে উপস্থিত সাংবাদিকদের মধ্যে। কিন্তু ঠিক কোন প্রশ্নের কী উত্তর দিয়েছেন তিনি? চলুন সেটা এবার জেনে নেওয়া যাক।

এই সাংবাদিক সম্মেলনে সাংবাদিকদের এক জন ট্রাম্পকে প্রশ্ন করেন, ‘‘নারী কাকে বলে?’’ ট্রাম্পের উত্তর ছিল, ‘‘এক জন মহিলা হলেন এমন একজন, যিনি নির্দিষ্ট পরিস্থিতিতে সন্তান ধারণ করতে পারেন। তাঁরা পুরুষের তুলনায় অনেক বেশি বুদ্ধিমান।’’ এখানেই থেমে থাকেননি তিনি। মজা করে বলেন, ‘‘এক জন মহিলা পুরুষকে সাফল্যের সুযোগও দেন না!’’

আরও পড়ুন: বিপদ এখনও কাটেনি! মায়ানমারে চলবে আফটারশক, জারি সতর্কতা

ট্রাম্প প্রশাসনে বহু গুরুত্বপূর্ণ পদে মহিলাদের নিয়োগ করা হয়েছে। প্রেস সেক্রেটারি ক্যারোনিল লিভিট, অ্যাটর্নি জেনারেল পাম বন্ডি এবং চিফ অফ স্টাফ সুসি ওয়াইলস-এর মতো মহিলা নেতৃত্ব বর্তমান মার্কিন প্রশাসনে গুরুত্বপূর্ণ দায়িত্ব পালন করেছেন। এই পটভূমিতেই মহিলাদের নিয়ে ট্রাম্পের দৃষ্টিভঙ্গি জানতে চেয়েছিলেন সাংবাদিকরা।

.@POTUS easily answers the simple question that has vexed Democrats for years: “What is a woman?” pic.twitter.com/VRMoepLKvc

— Rapid Response 47 (@RapidResponse47) March 28, 2025

মহিলাদের সম্পর্কে ট্রাম্পের এই মন্তব্যকে ঘিরে বিভিন্ন মহলে নানারকম প্রতিক্রিয়া দেখা গিয়েছে। কেউ কেউ এটিকে ট্রাম্পের বাস্তববাদী মনোভাবের প্রতিফলন বলে মনে করছেন। আবার অনেকেই মার্কিন প্রেসিডেন্টের এই মন্তব্যকে বৈষম্যমূলক ও বিতর্কিত বলে এর সমালোচনা করছেন।